Pieti Poikola

Pieti Ilari Poikola (s. 5. joulukuuta 1977 Oulu) on suomalainen koripallovalmentaja. Poikola on ansioitunut etenkin suomalaisjoukkue Tampereen Pyrinnön päävalmentajana: hän on kolminkertainen Suomen mestari, ja hänet on valittu jokaisena mestaruusvuonna Korisliigan vuoden valmentajaksi.

 Valmennusura 
 Tie mestarivalmentajaksi 

Poikola asui Kouvolassa noin kymmenvuotiaasta lähtien toimien Kouvojen seuraorganisaatiossa. Hän ehti Kouvolan-jaksollaan asua vuoden verran Valkealassa kunnes muutti lukion alkaessa itsekseen Kouvolan keskustaan. Poikolan saapuessa Kouvolaan Kouvot pelasi II-divisioonassa, ja hänen lähtiessään kaupungista pois opiskelujen perässä seura voitti Suomen mestaruuden. Poikolan valmentamaan vuonna 1977 syntyneiden joukkueeseen kuuluivat muun muassa Jussi Saarela ja Petri Jaakkola. Myös Jukka Toijala kuului Poikolan valmennettaviin. Poikolan isä ja osa peli- ja koulukavereista asuu edelleen Kouvolassa.http://www.kouvolansanomat.fi/Online/2015/05/14/Kouvo-taustaisen%20Pieti%20Poikolan%20seuraava%20kotikaupunki%3A%20Sau%C3%B0%C3%A1rkr%C3%B3kur/20151979/4 http://www.kouvolansanomat.fi/Online/2015/05/14/Arkistojen%20aarteita%3A%20Paikka%20l%C3%B6ytyi%20penkin%20p%C3%A4%C3%A4st%C3%A4/2015219040268/4 

Poikola aloitti valmentamisen toimimalla Tampereen Pyrinnön naisjoukkueen pää- ja apuvalmentajana vuosina 1998–2002.http://www.basket.fi/uutiset/kaikki_uutiset/?x122462=64384 Aura Basketissa hän valmensi kaudella 2003–2004 ja nosti seuran Korisliigaan. Tästä huolimatta seura vapautti hänet tehtävistään syyskuussa 2004. Poikola siirtyi Aura Basketista Turun Rientoon, jossa hän valmensi yhden kauden ajan. Paluun koripallon I-divisioonaan Poikola teki heti seuraavalla kaudella siirryttyään Forssan Koripoikien päävalmentajaksi. Hän toimi valmentajan tehtävissä puolitoista kautta. Marraskuussa 2007 Poikola siirtyi Turun NMKY:n valmentajaksi. Kaudeksi 2008–2009 Poikola siirtyi Tampereen Pyrinnön päävalmentajaksi Korisliigaan. Poikola valmensi Pyrintöä neljän kauden ajan. Ensimmäisellä kaudella Pyrintö voitti pronssia ja kausilla 2009–2010 ja 2010–2011 Suomen mestaruuden. Kaudella 2011–2012 Pyrintö oli neljäs ja vuosina 2009 ja 2012 cup-hopealla. Poikola valittiin molemmilla Pyrinnön mestaruuskausilla Korisliigan vuoden valmentajaksi.

 Kolmas mestaruus ja käynti Islannissa 
Kauden 2011–2012 jälkeen Poikola lähti Pyrinnöstä, eikä siirtynyt ennen seuraavaa kautta valmentamaan mitään seuraa. Alkuvuonna 2013 hänet julkistettiin Tanskan maajoukkueen uudeksi päävalmentajaksi. Kesäkuussa Poikola nimettiin Pyrinnön päävalmentajaksi 1+1-vuotisella sopimuksella aloittamaan seuran kolmivuotiseksi suunniteltua kehitysprosessia.http://www.basket.fi/uutiset/?x22026=17936112 Apuvalmentajanaan Poikolalla toimi sekä Tanskassa että Pyrinnössä Lasse Rantala. Pyrinnössä Poikolan valmennusvastuuta jakoi myös Artem Khvorost. Pyrintö voitti Poikolan paluukaudella Korisliigan runkosarjan voittoennätyksellä ja jälleen Suomen mestaruuden sekä pelasi ensimmäisenä suomalaisjoukkueena Baltian liigassa, jossa sijoittui neljänneksi. Kauden päätteeksi Poikola palkittiin kolmannen kerran Korisliigan vuoden valmentajana.http://www.basket.fi/uutiset/?x22026=23660572 Urheilulehden toimittaja kehui kauden loputtua Pyrinnön valmennusta joukkueen tasapainossa pitämisestä läpi kauden ja piti valmennusryhmää "ylivoimaisesti Korisliigan parhaana".http://www.urheilulehti.fi/lisaa-lajeja/koripallo/selkeyden-mestari-voitti-kultaa-mallia-ihan-kaikille-muille Poikolan omasta mielestä Pyrinnön mestaruus syntyi kovasta työnteosta ja peliajan tasaisesta jakamisesta kokoonpanon kesken.http://yle.fi/urheilu/poikola_palasi_takaisin_pyrintoon_ja_kultakantaan/7248484 Heinäkuun alussa Poikola ja muu edelliskauden valmennusryhmä tekivät Pyrinnön kanssa vuoden jatkosopimuksen.http://www.basket.fi/uutiset/?x22026=24520662

Kaudella 2014–2015 Pyrinnön ulkomaalaispelaajien rekrytointivaikeudet ja tämän myötä odotettua vaatimattomampi menestys runkosarjassa yhdistettynä kesän 2014 kiireisiin aiheuttivat Poikolalle henkistä painetta ja väsymystä.http://www.mtv.fi/sport/muut-lajit/koripallo/artikkeli/lex-hollo-pieti-poikola-ajoi-itsensa-loppuun/4734670  Baltian liigassa Pyrintö eteni pudotuspeleihin muttei yltänyt edellisvuoden tapaan neljän parhaan joukkoon. Korisliigassa Pyrintö sijoittui runkosarjassa kuudenneksi ja kohtasi puolivälierissä Kauhajoen Karhun, joka pudotti Pyrinnön jatkosta 3–2-otteluvoitoin. Kauden päätyttyä Poikola kertoi siirtyvänsä sivuun Pyrinnön päävalmentajan paikalta. Hän jatkoi Tanskan maajoukkueen valmentamista, mitä sopimusta oli jatkettu kahdella vuodella päätähtäimenä vuoden 2017 EM-kilpailut. Projektin alkutaivalta synkensi maajoukkueen nuoren pelaajalupauksen Rasmus Larsenin kuolema.http://www.iltasanomat.fi/koripallo/art-1431575136189.html  Apuvalmentajakseen Tanskaan Poikola sai Harri Mannosen.http://www.kouvolansanomat.fi/Online/2015/05/26/Kouvolan%20miehet%20valmentavat%20koripallomaajoukkuetta%20Tanskassa/2015219093391/4  Poikola jatkoi myös kommentaattorina toimimista lajin arvokisojen medialähetyksissä. Poikola koki Pyrinnön harjoittelun olleen kaudella 2014–2015 parasta hänen valmentaja-aikanaan. Hän valmensi Pyrintöä kuuden vuoden aikana 317 ottelussa voittoprosentin oltua 68,8.http://yle.fi/urheilu/pyrinnon_kausi_paattyi_karhun_kynsissa_-_mestarivalmentaja_jattaa_tamperelaisseuran/7955623http://pyrinto.fi/pieti-poikola-ei-jatka-pyrinnon-paavalmentajana/ 

Toukokuun 2015 puolivälissä Poikola siirtyi islantilaisen pääsarjajoukkue UMF Tindastóllin päävalmentajaksi. Poikola odotti siirtyessään pienen paikkakunnan seuralta yhteisöllisyyttä. Hän valmensi myös seuran nuorisojoukkueita, ja sopimuksessa oli jatko-optio.http://yle.fi/urheilu/poikola_suuntaa_ulkomaille_-_kohteena_erikoinen_koripallomaa/7992879?origin=rsshttp://www.tindastoll.is/index.php?pid=1336&cid=12595  Myös Harri Mannonen siirtyi Islantiin auttamaan Poikolaa.http://www.basket.fi/uutiset/kaikki_uutiset/?x122462=33094848 Poikola ja Mannonen olivat ensimmäiset suomalaisvalmentajat Islannin pääsarjassa: heitä ennen Roni Leimu pelasi Islannissa kahden kauden ajan.http://yle.fi/urheilu/pieti_poikola_valmentamaan_ulkomaille__osoite_on_vahan_eksoottisempi/7993867http://www.basket.fi/uutiset/kaikki_uutiset/?x122462=31546062 Poikola valmensi Tindastóllia neljä ottelua, joista joukkue voitti kaksi. Seura kuitenkin erotti Poikolan tehtävästään jo lokakuussa, kun puoliammattilaisina pelanneet pelaajat kokivat valmentajiensa harjoitukset liian vaativiksi. Myös Mannonen jätti seuran.http://www.basket.fi/uutiset/kaikki_uutiset/?x122462=35076383http://yle.fi/urheilu/suomalaisvalmentajien_turbulenssi_euroopassa_jatkuu_-_nyt_paattyi_poikolan_pesti/8420263http://yle.fi/urheilu/poispotkittu_poikola_pelaajilla_ei_ollut_valmiutta_harjoittelukulttuurin_kehittamiseen/8420905?origin=rss

 Kouvot 

Poikola matkusti Itä-Afrikassa joulukuusta 2015 toukokuuhun 2016. Korisliigassa pelannut Kouvot ilmoitti 29. tammikuuta 2016 hänen siirtyvän seuran miesten edustusjoukkueen päävalmentajaksi kaudeksi 2016–2017 1+1-vuotisella sopimuksella.http://www.basket.fi/uutiset/kaikki_uutiset/?x122462=37021857http://www.kouvolansanomat.fi/Online/2016/01/29/Kommentti%3A%20Poikola%20on%20erinomainen%20valinta%20Kouvoilta/2016220229125/4 

Kouvot voitti ensimmäisistä 20 ottelustaan vain kahdeksan ja niiden avausneljänneksistä se hävisi 80 %. Asian korjaamiseksi joukkueen ottelujen alkurutiineihein lisättiin kymmenminuuttinen keskittymistauko hengitysharjoitteineen, mikä auttoikin. Kouvot ei kuitenkaan saavuttanut kotietua eli sijoitusta runkosarjan neljän parhaan joukkueen joukkoon ja putosi pudotuspeleissä Helsinki Seagullsia vastaan.

Alkuvuodesta 2017 Poikola päätti olla ensi kaudella jatkamatta Kouvojen päävalmentajana. Hän lähti joogaamaan Intiaan.https://yle.fi/uutiset/3-9475115

 Lahti Basketball 
Maaliskuussa 2020 Korisliigassa pelaava Lahti Basketball ilmoitti tehneensä 2+2-vuotisen sopimuksen Poikolan kanssa.

 Saavutukset 

 Korisliigan vuoden valmentaja 2010, 2011 ja 2014
 Suomen mestaruus 2010, 2011 ja 2014
 SM-pronssia 2009
 Suomen cupin hopeaa 2009 ja 2012
 Baltian liigan neljäs sija 2014

 Valmennustapa 

Eräs Poikolan tunnettu valmentajapiirre on "prosenttikoris" eli todennäköisyyksien laskeminen. Poikolan taktiikoissa esimerkiksi huonolle kolmen pisteen heittäjälle voidaan sallia kohtuullisen avoin kolmen pisteen heiton yritys, koska todennäköisyys onnistumiseen on pieni. Poikola on käsitellyt valmennusfilosofiassaan myös pelaajien henkistä toimintakykyä.

 Yksityiselämä 

Poikola on koulutukseltaan diplomi-insinööri. Hän oli vihreiden kansanedustajaehdokkaana vuoden 2011 eduskuntavaaleissa.Vihreä Lanka 27.11.2010 Poikola avioitui Anna-vaimonsa kanssa loppuvuodesta 2013.”Keväällä parhaat Pyynikillä vierailevat joukkueet ovat Baltian liigasta” (Arkistoitu versio)

Poikola on matkustellut eksoottisissa matkakohteissa ja ollut joogaamassa retriiteillä Intiassa ja Sri Lankassa.

 Päävalmentajatilastot 
 Kausi Joukkue Sarja Runkosarjan voitot–tappiot Sijoitus Pudotuspelit Muuta1998–1999Tampereen PyrintöNaisten SM-sarja 2–16 9. 2003–2004Aura BasketI-divisioona (miehet) 22–4 1. ei pelattu 2004–2005Turun RientoNaisten SM-sarja 2–24 9. (10.) runkosarja+alempi jatkosarja2008–2009Tampereen PyrintöKorisliiga 22–22 7. 15px|SM-pronssia2009–2010Tampereen PyrintöKorisliiga 34–10 1. 15px|SM-kultaa Korisliigan vuoden valmentaja2010–2011Tampereen PyrintöKorisliiga 37–7 1. 15px|SM-kultaa Korisliigan vuoden valmentaja2011–2012Tampereen PyrintöKorisliiga 28–12 3. neljäs 2013–2014Tampereen PyrintöKorisliiga 38–6 1. 15px|SM-kultaa Korisliigan vuoden valmentaja2013–2014Tampereen PyrintöBaltian liiga 10–2 2. neljäs 2014–2015Tampereen PyrintöKorisliiga 20–20 6. puolivälierät 2014–2015Tampereen PyrintöBaltian liiga 5–5 11. puolivälierät 2015UMF TindastóllIslannin pääsarja 2–2 erotettiin kesken kauden2016–2017KouvotKorisliiga16–206.puolivälierätYhteensäKorisliiga 195–96YhteensäI-divisioona (miehet) 22–4YhteensäNaisten Korisliiga 4–40YhteensäBaltian liiga 15–7YhteensäIslannin pääsarja 2–2

 Lähteet 
 Aalto, Pekka: Poikola ja Pyrintö ovat kultainen pari/Roihu Pieti Poikolan sisällä ei sammu edes suihkussa  aamulehti.fi 18.5.2014
 Taatila, Hippo: Iltapäivä Pietin kanssa, osa I/II  Koripalloelämää-blogi
 Taatila, Hippo: Iltapäivä Pietin kanssa, osa II/II  Koripalloelämää-blogi

 Viitteet 

 Aiheesta muualla 

Luokka:Suomalaiset koripallovalmentajat
Luokka:Vuonna 1977 syntyneet
Luokka:Elävät henkilöt